laion/Wikipedia-Exotic huggingface dataset:
რიკარდო მუტი

რიკარდო მუტი (დ. 28 ივლისი, 1941) — იტალიელი დირიჟორი. ჩიკაგოს სიმფონიური ორკესტრის დირექტორი. რიკარდო მუტი დაიბადა იტალიაში, ქალაქ ნეაპოლში. მამა ექიმი ჰყავდა, ხოლო დედა - მომღერალი. მუტი ფორტეპიანოზე დაკვრას ნეპალის კონსერვატორიაში სწავლობდა. შემდეგ გადავიდა მილანში სადაც ასწავლიდნენ კომპოზიტორი ბრუნო ბეტინელი და დირიჟორი ანტონიო ვოტო რიკარდო მუტი — სტატია ენციკლოპედია ბრიტანიკიდან (ინგლისური)
ვოღჯი

ვოღჯი (აზერ. Oxçuçay, სომხ. Ողջի) — მდინარე მცირე კავკასიონის სამხრეთით. მდინარე არაქსის მარცხენა შენაკადი. გაედინება სომხეთსა და აზერბაიჯანში. ზემო დინებაში მდინარე ვოღჯი მიედინება ღრმა კანიონში, რომელიც თანდათან ფართოვდება და ქალაქ კაპანის ახლოს გადის ფართო ხეობაში. საზრდოობა — შერეულია. წყლის ხარჯი 9,6 მ³/წმ. მის ნაპირებზე მდებარეობს ქალაქები: კაპანი და ქაჯარანი. მდინარეზე აშენებულია კაპანის და ვოღჯის ჰესები. აზერბაიჯანის მდინარეები დაარქივებული 2008-02-23 საიტზე Wayback Machine.
ნამოსახლარი

ნამოსახლარი — არქეოლოგიურ ძეგლთა კრებითი კატეგორია, ადამიანის ძველი საცხოვრისის ნაშთების ზოგადი სახელწოდება. უძველესი, ქვის ხანის ადამიანის ნამოსახლარი შეიძლება იყოს მღვიმეში, ეხში ან ღია ადგილზეც. ახალი ქვის ხანიდან ცნობილია ნასოფლარები, შემდგომში კი ნაქალაქარებიც. ნამოსახლარი უმნიშვნელოვანესი ობიექტია, მათი გათხრის შედეგად ყველაზე უფრო სრულყოფილად ვლინდება ძველი საზოგადოების სულიერი და ნივთიერი ყოფა-ცხოვრების თითქმის ყველა მხარე. გაგოშიძე ი., ქსე, ტ. 7, გვ. 310, თბ., 1984
ერთიანი საქართველო — დემოკრატიული მოძრაობა

ერთიანი საქართველო — დემოკრატიული მოძრაობა — პოლიტიკური პარტია, შექმნილი საქართველოს პარლამენტის ყოფილი თავმჯდომარის ნინო ბურჯანაძის მიერ. პარტიის დაფუძნების განცხადება გაკეთდა 2008 წლის 27 ოქტომბერს, ხოლო დამფუძნებელი ყრილობა გაიმართა 23 ნოემბერს — ვარდების რევოლუციის მეხუთე წლისთავზე. 2009 წლის აპრილსა და მაისში მოძრაობა სხვა პოლიტიკურ პარტიებთან ერთად იყო ორგანიზატორი საპროტესტო აქციებისა პრეზიდენტ მიხეილ სააკაშვილის გადადგომის მოთხოვნით. პარტია ბოიკოტს უცხადებდა 2010 წლის თვითმართველობის არჩევნებს და მასში მონაწილეობა არ მიუღია. 2013 წლის საპრეზიდენტო არჩევნებში პარტიის თავმჯდომარე ნინო ბურჯანაძე გავიდა მესამე ადგილზე. 2014 წლის ადგილობრივი თვითმმართველობის არჩევნებში პარტიამ დაიკავა მესამე ადგილი. დემოკრატიული მოძრაობიდან თბილისის საკრებულოში შევიდნენ:ზაზა ვეკუა, თამარ ცინცაბაძე და შალვა ოგბაიძე. დეპუტატებმა თბილისის საკრებულოში შექმნეს ფრაქცია „გაერთიანებული დემოკრატიული მოძრაობა“. ფრაქციის თავმჯდომარე გახდა პარტიის გენერალური მდივანი ზაზა ვეკუა. 2016 წლის 1 სექტემბერს საკრებულოს წევრებმა დატოვეს პარტია დემოკრატიული მოძრაობა, რის გამოც ფრაქცია „ გაერთიანებული დემოკრატიული მოძრაობა“ დაიშალა. დამფუძნებელთა განცხადებით, „ერთიანი საქართველო — დემოკრატიული მოძრაობა“ ეფუძნება საქართველოს ერთიანობის იდეას, ეროვნულ ღირებულებებსა და ტრადიციებს. კონკრეტული და გრძელვადიანი პოლიტიკური პროგრამა პარტიას ჯერ არ გააჩნია. არსებობს მხოლოდ 2 დოკუმენტი: პარტიის ხედვა და მოკლევადიანი ანტიკრიზისული პროგრამა. პარტიის ხელმძღვანელი ორგანოა მთავარი საბჭო. უმაღლესი თანამდებობის პირები არიან თავმჯდომარე (ნინო ბურჯანაძე) და გენერალური მდივანი (გიგლა ბარამიძე). პარტიასთან არსებობს საკონსულტაციო ორგანო „დარბაზი“, რომელიც, ძირითადად, საზოგადო მოღვაწეებითაა დაკომპლექტებული. ოფიციალური საიტი[დაარქივებული] ოფიციალური საიტი[დაარქივებული] პარტიის დამფუძნებელი ყრილობა დაარქივებული 2011-07-24 საიტზე Wayback Machine. . ↑ https://www.interpressnews.ge/ka/article/394802-tbilisis-sakrebuloshi-burjanazis-partiis-cevrebis-mier-shekmnili-prakcia-gaertianebuli-demokratiuli-mozraoba-daishala/
საუკუნე (მრავალმნიშვნელოვანი)

საუკუნე - დროის საზომი ერთეული. საუკუნე - გეოლოგია
გეოლოგიური საუკუნე

გეოლოგიური საუკუნე — გეოლოგიური დროის მონაკვეთი, რომლის განმავლობაშიც ჩამოყალიბდა გეოლოგიური სართულის შესაბამისი ქანების ერთობლიობა. იგი გეოლოგიური ეპოქის ნაწილია. საუკუნის ქვეგანაყოფს ქრონს (დროს) ან ზოგჯერ ფაზისსაც უწოდებენ. ქსე, ტ. 9, გვ. 148, თბ., 1985
ენ ჰეთეუეი

ენ ჟაკლინ ჰეთეუეი (ინგლ. Anne Hathaway; დ. 12 ნოემბერი, 1982), ცნობილი როგორც ენ ჰეთეუეი — ამერიკელი მსახიობი. მისი დებიუტი შედგა 1999 წლის ტელესერიალში „გახდი ნამდვილი“, თუმცა ცნობილი გახდა დისნეის საოჯახო კომედიაში „პრინცესას დღიურები“ (2001) ჯულია ენდრიუსთან ერთად. 2008 წელს მონაწილეობა მიიღო ფილმში „რეიჩელი ქორწინდება“, რისთვისაც ოსკარზე იყო ნომინირებული საუკეთესო მსახიობი ქალის კატეგორიაში. 2012 წელს ითამაშა კრისტოფერ ნოლანის ფილმში „ბნელი რაინდი: აღზევება“, ასევე ტომ ჰუპერის ფილმში „საბრალონი“, სადაც ფანტინის როლი განასახიერა; ამ უკანასკნელისათვის ოსკარის 85-ე დაჯილდოებაზე მიიღო ოსკარი საუკეთესო ქალი მსახიობისათვის მეორეხარისხოვან როლში. შეგიძლიათ იხილოთ მედიაფაილები თემაზე „ენ ჰეთეუეი“ ვიკისაწყობში. ენ ჰეთეუეი კინოფილმების ინტერნეტ-მონაცემთა ბაზაში ენ ჰეთეუეი TCM-ის კინოფილმების მონაცემთა ბაზაში ენ ჰეთეუეი Facebook-ზე ენ ჰეთეუეი Instagram-ზე ენ ჰეთეუეი AllMusic-ზე ენ ჰეთეუეი საიტზე Discogs ენ ჰეთეუეი ბიბლიოთეკის WorldCat კატალოგში ენ ჰეთეუეი — ბროდვეის ინტერნეტ მონაცემთა ბაზაში (IBDb) (ინგლისური)
თეოდორე თომასი

თეოდორე თომასი (დ. 11 ოქტომბერი, 1835 — გ. 4 იანვარი, 1905) — გერმანული წარმოშობის ამერიკელი მევიოლინე და დირიჟორი. ის ცნობილია, როგორც პირველი განთქმული ამერიკელი დირიჟორი და ჩიკაგოს სიმფონიური ორკესტრის დამაარსებელი. თომასი დაიბადა გერმანიის ქალაქ ეზნესში. მამამისი იოჰანი ასევე მუსიკოსი იყო. თომასი ადრეული ასაკიდან დაინტერესთა ვიოლინოზე დაკვრით და ათი წლის ასაკში ის უკვე უკრავდა ქორწილებზე. ენციკლოპედია „ბრიტანიკა“ დაარქივებული 2021-05-05 საიტზე Wayback Machine. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 IMSLP — 2006. <a href="https://wikidata.org/wiki/Track:Q523660"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Find a Grave — 1996. <a href="https://wikidata.org/wiki/Track:Q63056"></a>
ეშმაკი ატარებს პრადას (ფილმი)

ეშმაკი ატარებს პრადას (ინგლ. The devil wears prada) — 2006 წლის კომედიური დრამა, რომელიც წარმოადგენს ლორენ ვეისბერგერის 2003 წლის ამავე სახელწოდების რომანის ადაპტაციას. ფილმის რეჟისორია დევიდ ფრანკელი, ხოლო პროდიუსერი - ვენდი ფაინერმენი. ფილმის დისტრიბუტორია კომპანია 20th Century Fox-ი. მერილ სტრიპმა შესრულებული როლისთვის მიიღო ოქროს გლობუსი საუკეთესო მსახიობი ქალისთვის მიუზიკლსა ან კომედიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. ენდი, რომელმაც კოლეჯი ახლახან დაამთავრა, მიემგზავრება ნიუ-იორკში და ოცნებობს გახდეს ჟურნალისტი. ის დროებით იწყებს მუშაობას მოდის ჟურნალის ძლევამოსილი და მომთხოვნი რედაქტორის, მირანდა პრისტლის ასისტენტად, რომელიც აუტანელი ხასიათითაა ცნობილი. პრისტლი იმ თაობის ქალია, რომელსაც წარმატების მიღწევა ისეთ სამყაროში მოუწია, სადაც მამაკაცები დომინირებდნენ. მან კარიერა პირადი და ოჯახური ცხოვრების ხარჯზე გაიკეთა. ენდი ყველა სირთულეს შესანიშნავად გაართმევს თავს, ჩაცმას და დახურვასაც ისწავლის, თავისი მონსტრი უფროსის პატივისცემასაც დაიმსახურებს, პარიზშიც კი მოხვდება. ბოლოს ენდი მოვალეობასა და სიყვარულს შორის, მაინც სიყვარულს აირჩევს და თავის მზარეულ შეყვარებულს დაუბრუნდება. ენ ჰეთეუეი - ანდრეა (ენდი) საქსი მერილ სტრიპი - მირანდა პრისლი ემილი ბლანტი - ემილი ჩარლტონი, მირანდა პრისტლის ასისტენტი სტენლი ტუჩი - ნაიჯელი, ჟურნალის არტ-დირექტორი ფილმში ასევე თამაშობენ: ადრიან გრენირი, საიმონ ბეიკერი და ტრეისი ტომსი. ოფიციალური საიტი
ტომასო ალბინონი

ტომასო ჯოვანი ალბინონი (დ. 8 ივნისი, 1671, ვენეცია — გ. 17 იანვარი, 1751,იქვე) — ბაროკოს ეპოქის ვენეციელი კომპოზიტორი და ვირტუოზი მევიოლინე. დღეისთვის განთქმულია მისი ოპერებით და „ადაჟიო სოლ მინორით“. ალბინონიზე ცოტა რამ არის ცნობილი. დაიბადა ვენეციაში, მამამისი ანტონიო შეძლებული გამყიდველი იყო. ტომასო ბავშვობიდანვე სწავლობდა ვიოლინოზე დაკვრას და სიმღერას. 1691 მისი პირველი ოპუსი პიეტრო ოტობონის მიუძღვნა. ცნობილია რომ ოტობონი მუსიკის დიდი მოყვარული იყო და უვლიდა ისეთ კომპოზიტორებს, როგორიც არქანჯელო კორელი. სავარაუდოდ, ალბინონიმ მევიოლინედ მუშაობა 1700 წელს ჩარლზ IVსთან დაიწყო, რომელსაც მეორე ოპუსი მიუძღვნა. 1701 წელს მან დაწერა განთქმული სუიტები - მესამე ოპუსი, რომლებიც კოსიმო III დე მედიჩის მიუძღვნა. 1705 წელს ის დაქორწინდა. ამ დროს მან სახელი ოპერებით გაითქვა როგორც ვენეციაში, ისე გენოაში, ბოლონიაში და ნეაპოლში. ამ დროს მან ასევე დაწერა სოლო სონატები და კონცერტები ჰობოისათვის. სხვა კომპოზიტორის განსხვავებით, ალბინონი არასოდეს არ მოღვაწეობდა ეკლესიაში და არ წერდა საეკლესიო მესებს, რაც იმაზე მიგვანიშნებს, რომ მუსიკას დამოუკიდებლად წერდა. დაახლოებით 1740 წელს პირველად დაიბეჭდა ალბინონის სავიოლინო სონატები. მან დაწერა 50 ოპერა, რომლიდანაც 28 დაიწერა ვენეციაში 1723 - 1740 წლებში. ალბინონის მუსიკამ ბახის ყურადღება მიიქცია და მის ნაწარმოებებზე 2 ფუგა დაწერა. ალბინონის ნაწარმოებების დიდი ნაწილი მეორე მსოფლიო ომის დროს დაიკარგა. ოპ.1 (1694): სონატა ოპ.2 (1700): 6 სიმფონია. ოპ.3 (1701): 12 „ბალეტი ა ტრე“ ოპ.4 (1702): 12 „კანტატე დი კამერა ა ვოჩე სოლა“ ოპ.5 (1707): 12 Concerti a cinque ოპ.6 (1711): „ტრატენიმენტი არმონიჩი პერ კამერა“ ოპ.7 (1715): 12 Concerti a cinque ოპ.8 (1722): 6 „ბალეტი" და 6 "სონატა ა ტრე“ ოპ.9 (1722): 12 Concerti a cinque ოპ.10 (1735/36): 12 Concerti a cinque ზენობია (1694) ილ პროდიგიო დელ'ინოცენზა (1695) ზენონე (1696) ტიგრანე (1697) პრიმისლაო (1697) ლ'ინგრატიტუდე გასტიგატა (1698) ილ რადამისტო(1698) დიომედე პუნიტო და ალციდე (1700) ლ'ინგანო ინოცენტე (1702) ლ'არტე ინ გარა კონ ლ'არტე (1702) ლა გრისელდა (Apostolo Zeno librettos, 1703) ლა ფედე ტრა გლ'ინგანი (1707) ელიო სეიანო (1707) ასტარტო (1708) პიმპინონე(intermezzo, 1708) ტრადიმენტო ტრადიო (1708) ილ ნასიმენტო დელ'ავრორა (1708) ენგელბერტა (1709) ცირო(1709) ილ ტირანო ეროე (1710) ილ გიუსტინო (1711) ალარიკო (1712) ამორ დი ფიგლიო ნონ კონოსიუტო (1715) ილ ვინტო ტრიონფატე დელ ვინიციტორე (1717) ეუმენე (1717) კლეომენე (1718) ი ვერი ამიჩი(1722) Gli eccessi della gelosia (1722) ერმენგარდა(1723) Eumene (Apostolo Zeno librettos, 1723) Laodice (1724) Antigono (1724) Scipione nelle Spagne (Apostolo Zeno librettos, 1724) Didone abbandonata (Pietro Metastasio librettos, tragedia, 1725) Alcina delusa (1725) Lucio Vero (1725) Il trionfo d'Armida (1726) L'incostanza schernita (1727) Le due rivali in amore (1728) Il concilio dei planeti (serenate, 1729) Elenia (1730) Li stratagemmi amorosi (1730) Il più fedel tra gli amanti (1731) არდელინდა (1732) Candalide (1734) არტამენე (1740) ვიკისაწყობში არის გვერდი თემაზე: ტომასო ალბინონი ალბინონი — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP)
ქსელური პროტოკოლი

ქსელური პროტოკოლი — დასაკავშირებელი პროტოკოლი რომელიც გამოიყენება ინფორმატიკულ ქსელში. TCP/IP მოდელში, პროტიკოლები არიან დაყოფილნი სხვადასხვა ჯგუფად, იერარქიის მიხედვით. სხვა მოდელებმა, როგორც IBM-ის SNA-მ ან OSI-იმ ნაკლებ პოპულარობას მიაღწიეს. ყველაზე თანამედროვე პროტოკოლები სტანდარტიზირებულია ინტერნეტის საინჟინრო საბჭოს (IETF) მიერ, თუ საქმე ინტერნეტს ეხება, და ელექტროტექნიკისა და ელექტონიკის საინჟინრო ინსტიტუტის (IEEE)(ინგლისური)ქართ. ან ISO-ს მიერ სხვა ტიპის საკავშირო პროტოკოლების შემთხვევაში. ტელეკომუნიკაციის სტანდარტიზაციის სექტორი (ITU-T)(ინგლისური)ქართ. ამუშავებს საერთო გამოყენების სატელეფონო ქსელის პროტოკოლებს და ტელეკომუნიკაციის ფორმატებს. რაც შეეხება P2P-ს, მისი ქსელური კავშირის ალგორითმია მისი პროტოკოლი. ზოგიერთი ჯგუფი: AppleTalk; Decnet; Open Systems Interconnect (OSI მოდელი); SNA IBM-ის TCP/IP. ISDN ; PDH ; RS-232 ; SDH ; SONET ; T-carrier (T1, T3, etc). Ethernet ; Fiber Distributed Data Interface (FDDI) ; HDLC ; Point-to-point protocol (PPP) ; Token bus; Token ring. Asynchronous transfer mode (ATM) ; Frame relay ; Multiprotocol Label Switching ; X.25. Internet Protocol (IP) ; Border Gateway Protocol (BGP) ; Routing information protocol (RIP) ; Open shortest path first (OSPF) ; Integrated Intermediate System to Intermediate System (Integrated IS-IS) Internet Control Message Protocol (ICMP) ; Address Resolution Protocol (ARP) ; IPX Connectionless Network Protocol (CLNP) Intermediate System to Intermediate System (IS-IS) Xerox network services (XNS). SPX ; Transmission Control Protocol (TCP) ; User Datagram Protocol (UDP) ; TCAP. FTP ; SSH SFTP HTTP ; IMAP ; NFS ; POP3 ; Samba ან SMB/CIFS; RSerPool SNMP ; SMTP ; Telnet ; FIX ; JXTA. Session Initiation Protocol (SIP) ან H.323 (IP ტელეფონი) მეშვიდე ფენა : X.500 , X.400
AppleTalk

AppleTalk — Apple-ის მიერ გამოგონებული საკავშირო პროტოკოლი. ეს პროტოკოლი მაკინტოშების მიერ გამოიყენება 1984 წლიდან, ჯერ როგორც ერთ-ერთი Localtalk-ის ქსელის ნაწილი და შემდეგ, როგორც ავტონომიური პროტოკოლი (ფენა 3,4 და 5), Ethernet-ის მეშვეობით, ამ კომპლექტს ჰქვია Ethertalk. AppleTalk დაარქივებული 2007-09-27 საიტზე Wayback Machine.
ვალუას დინასტია

ვალუა (ფრანგ. Valois) — საფრანგეთის სამეფო დინასტია, რომლის სამი შტო მბრძანებლობდა საფრანგეთში 1328-1589 წლებში. ვალუას დინასტია წარმოადგენდა კაპეტინგების დინასტიის შტოს. მისი პირველი წარმომადგენელი იყო ფილიპ VI, რომელიც 1328 წელს ფრანგმა ბარონებმა გაამეფეს. მათ მმართველობაში საფრანგეთი ეომებოდა ინგლისს (ასწლიანი ომი), ადგილი ჰქონდა პარიზის აჯანყებას (1357, 1358), ჟაკერიას, ჟანა დ’არკის გამოსვლას, არმანიაკებისა და ბურგინიონების ურთიერთ ბრძოლას, ჩაისახა აბსოლუტიზმი, დაიწყო იტალიური ომები. უშვილო შარლ VIII-ის სიკვდილით შეწყდა ვალუას დინასტიის პირდაპირი შტო, რომლის მოსპობის შემდეგ გამეფდა ვალუას დინასტიის გვერდითი, ორლეანის შტოს წარმომადგენელი ლუი XII. უძეო ლუი XII-ის შემდეგ ტახტზე ავიდა ანგულემის შტოს წარმომადგენელი ფრანსუა I. უშვილო ანრი III-ის სიკვდილით დასრულდა ვალუას დინასტიის მეფობა და სამეფო ტახტი დაიკავა ანრი ბურბონმა. ფრანგულად: Valois ფილიპ VI (1328-1350) ჟან II (1350-1364) შარლ V (1364-1380) შარლ VI (1380-1422) შარლ VII (1422-1461) ლუი XI (1461-1483) შარლ VIII (1483-1498) ფრანგულად: Valois-Orleans ლუი XII "ორლეანელი" (1498-1515) ფრანგულად: Valois-Angoulême ფრანსუა I (1515-1547) ანრი II (1547-1559) ფრანსუა II (1559-1560) შარლ IX (1560-1574) ანრი III (1574-1589) ფილიპ II (1364-1404) ჟან I (1404-1419) ფილიპ III (1419-1467) შარლ I (1467-1477) მერი ბურგუნდიელი (ჰერცოგინია) (1477-1482) ქართული საბჭოთა ენციკლოპედია, ტ. 4, თბ., 1979. — გვ. 286.
IBM Systems Network Architecture

Systems Network Architecture (SNA) არის IBM-ის მიერ 1974 წელს გამოგონებული ფენოვანი ქსელური არქიტექტურა. დღესდღეობით OSI მოდელმა მასიურად შენაცვლა SNA. 1974 წელს, SNA-ს მიზანი იყო ქსელების არქიტექტურის გამარტივება რახან უფრო და უფრო კომპლექსურნი ხდებოდნენ და ერთმანეთს ვერ ერგებობდენ. ეს მოდელი არის აგებული შვიდ ფენად:
ანიშ კაპური

ანიშ კაპური (Anish Kapoor; დ. 1954 — ტერნერის პრემიის ლაურეატი ბრიტანელი მოქანდაკე, ჯგუფის "ახალი ბრიტანული სკულპტურა" წევრი. დაიბადა ბომბეიში, ინდოეთი. 1970 წელს ისრაელში გადასახლდა და გან შმუელის კიბუცში ცხოვრობდა. 1972 წელს ინგლისში გადავიდა, სადაც დღემდე ცხოვრობს. კაპური ხელოვნებას სწავლობდა ჯერ ჰორნსის ხელოვნების კოლეჯში, შემდეგ კი ჩელსის ხელვონების დიზაინის სკოლაში. 1980-იანი წლების დასაწყისში კაპური იმ ახალგაზრდა ბრიტანელი სკულტპორებს შორის იყო, რომლებიც სრულიად ახალ სტილში იწყებენ მუშაობას და მათი ნამუშევრებით საერთაშორისო აღიარებას იმსახურებენ. კაპური ლონდონში მუშაობს, თუმცა ხშირად მოგზაურობს ინდოეთში და აღიარებს, რომ მის ხელოვნებაში შერწყმულია დასავლური და აღმოსავლური გავლენა.
ბრილიანტი

ბრილიანტი (ფრანგ. brillant — „ელვარე“) — ალმასი, რომელსაც დამუშავების, ე.წ. ბრილიანტური დაწახნაგების საშუალებით აძლევენ სპეციალურ ფორმას. ბრილიანტური დაწახნაგება მაქსიმალურად გამოავლენს ქვის ბუნებრივ ელვარებას. დაწახნაგებული ბრილიანტი ორი შეთავსებული პირამიდის ფორმისაა, მათგან ერთი (ზედა) წაკვეთილია. გვირგვინისა და პავილიონის წახნაგები განლაგებულია რამდენიმე რიგად. გავრცელებულია წახნაგთა სამრიგოვანი განლაგება (ე. წ. სამმაგი ბრილიანტური დაწახნაგება). კლასიკური დაწახნაგების დროს ბრილიანტს 56 გვერდითი წახნაგი აქვს. წახნაგები იმგვარადაა განლაგებული, რომ სხივთა კონა, რომელიც ქვის ზედაპირს ეცემა, სრულ შინაგან არეკვლას განიცდის და ალმასში მაღალი დისპერსიის გამო სპექტრის ფერად სხივებად იშლება. ამიტომ არეკვლილ სინათლეში ბრილიანტი ნაირფერად ელვარებს. ბრილიანტის მასას ზომავენ კარატებით. დამუშავებულ ქვებს იყენებენ სამკაულად. ბრილიანტის გემოლოგია.
ნანა (სიმღერა)

„ნანა“ — ქართული ხალხური სააკვნე სიმღერა. „ნანას“ ტექსტი და ჰანგი ნებისმიერია. იგი მღერადი, ნატიფი, მოქნილი, ერთმუხლოვანი მელოსით გამოირჩევა; მდიდარია ეპითეტებით, საალერსო სიტყვებით („მარგალიტო სადაფზედა, ასხმულო ოქროს ძაფზედა“ ან „ჩემო ოქროს შანდალო, მამის ციხე-ქალაქო, პაპის ოქროს გუთანო“). „ნანა“ ყრმას სამშობლოსათვის თავდადების გრძნობას უნერგავს. „ნანა“ პირველად ჩაიწერა და 1886 წელს თავის კრებულში გამოაქვეყნა ანდრია ბენაშვილმა. ბენაშვილი ა., ქართული ხმები, ტფ., 1886; იოანე ბატონიშვილი, კალმასობა, ტ. ქ ტფ. 1936; ჩხიკვაძე გ., ქართული საბჭოთა ენციკლოპედია, ტ. 7, თბ., 1984. — გვ. 310-311.
ნანა (მრავალმნიშვნელოვანი)

ნანა შეიძლება აღნიშნავდეს: ნანა - ქალღვთაება ნანა - ქართული ხალხური სიმღერა ნანა დედოფალი
ჩემი საზიზღარი გოგონა (2008 წლის ფილმი)

"ჩემი საზიზღარი გოგონა" (ინგლ. My Sassy Girl) არის ამავე სახელწოდების მქონე 2001 წლის წარმატებული კორეული ფილმის გადამუშავება, რომელშიც მონაწილეობენ ჯესი ბრედფორდი და ელიშა კატბერტი. ფილმის რეჟისორია იან სამუელი ("შემიყვარე თუ გაბედავ"). ფილმი პირდაპირ DVD-ზეც გამოვიდა 2008 წლის 26 აგვისტოს.
20th Century Fox

20th Century Studios (1934-დან 1985 წლამდე ცნობილი როგორც Twentieth Century-Fox Film Corporation), აგრეთვე ცნობილი როგორც 20th Century Fox, Fox 2000 Pictures ან უბრალოდ Fox — ექვსი ყველაზე მთავარი ამერიკული კინოსტუდიეიდან ერთ-ერთი, მდებარე ლოს-ანჯელესში, ბევერლი-ჰილზის დასავლეთით. 1985 წელს სტუდიამ შეიცვალა სახელწოდება და, მას შემდეგ, რაც მისი მფლობელი გახდა რუპერტ მერდოკის News Corporation. Twentieth Century Fox Film Corporation შემოკლდა 20th Century Fox-ამდე. Disney-მ 20th Century Fox-ის აქტივების დიდი ნაწილი შეიძინა 2019 წლის 20 მარტს. ამჟამინდელი სახელწოდება სტუდიას მიენიჭა 2020 წლის 17 იანვარს, რათა არ მომხდარიყო გაუგებრობა Fox Corporation-ის სახელწოდებასთან მსგავსების გამო. ვიკისაწყობში არის გვერდი თემაზე: 20th Century Fox ოფიციალური საიტი 20th Century Animation. Big Cartoon DataBase 20th Century Studios. IMDb Box Office by Studio – 20th Century Fox All Time. ციტირების თარიღი: 8 ივლისი, 2016 ↑ D'Alessandro, Anthony. (12 მარტი, 2020) Steve Asbell Takes Over 20th Century Studios Post Emma Watts; Vanessa Morrison Named Walt Disney Studios Streaming Production President. ციტირების თარიღი: 12 მარტი, 2020 ↑ Williams, Trey. (July 27, 2018) Fox and Disney Shareholders Vote to Approve $71.3 Billion Merger. ციტირების თარიღი: 27 ივლისი, 2018 ↑ Vary, Adam B.. (17 იანვარი, 2020) Disney Drops Fox Name, Will Rebrand as 20th Century Studios, Searchlight Pictures. ციტირების თარიღი: 17 იანვარი, 2020
სასუქა

სასუქა (ლათ. Séseli, ყოფილი Libanotis) — მრავალწლოვან ან ორწლოვან ბალახოვან მცენარეთა გვარი, ქოლგოსანთა ოჯახისა. მისი 20-მდე სახობა უმთავრესად გავრცელებულია ევრაზიის ზომიერ სარტყელში. საქართველოში იზრდება მხოლოდ ერთი სახეობა — ამიერკავკასიური სასუქა; 5-წევრიანი თეთრი ყვავილები აქვს. ნაყოფი ორად გაყოფილი თესლურაა. ტყუპი ნაყოფის ცალს 5 ვიწრო წიბო აქვს. ფოთლები გადანაკვთულია. გვხვდება გზისპირებზე, მდელოებზე. გაგნიძე რ., ქართული საბჭოთა ენციკლოპედია, ტ. 9, თბ., 1985. — გვ. 128.
ჟან ბატისტ ლული

ჟან-ბატისტ დე ლული (ჯოვანი ბატისტა დი ლული) (დ. 28 ნოემბერი, 1632 — გ. 22 მარტი, 1687) — ბაროკოს ეპოქის იტალიაში დაბადებული ფრანგი კომპოზიტორი. ლულის განათლება არ ჰქონდა მიღებული , მაგრამ პატარობიდან დაჯილდოებული იყო მუსიკალური ნიჭით: ვიოლინოზე დაკვრით, გიტარაზე დაკვრით და ცეკვით. მისი ნიჭი შენიშნა ჰენრი მეორემ და წაიყვანა საფრანგეთში. La Gorce, Jérôme de, Jean-Baptiste Lully (Paris: Fayard, 2002). La Gorce, Jérôme de, L'Opéra à Paris au temps de Louis XIV, histoire d'un théâtre (Paris: Desjonquères, 1992). Norman, Buford, Touched by the Graces, the Libretti of Philippe Quinault in the Context of French Classicism (Birmingham, AL: Summa, 2001). Powell, John S. (2000). Music and Theatre in France, 1600–1680. Oxford: Oxford University Press. ISBN 9780198165996. ვიკისაწყობში არის გვერდი თემაზე: ჟან ბატისტ ლული Jean-Baptiste Lully — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) Jean-Baptiste Lully Collection Bibliothèque Nationale de France
ალიბარი

ალიბარი — სოფელი საქართველოში, თიღვის მუნიციპალიტეტში (ყორნისის სადაბო თემი). მდებარეობს მდინარე აღმოსავლეთ ფრონის ნაპირზე. ზღვის დონიდან 880 მეტრი, ყორნისიდან 3 კილომეტრი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 1, თბ., 1975. — გვ. 308. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 15.
ახალგაზრდა ფეხბურთელთა ასოციაცია

ახალგაზრდა ფეხბურთელთა ასოციაცია შემოკლებით "აფა" არის საქართველოს მინი-ფეხბურთის სამოყვარულო საფეხბურთო კლუბი. დაარსდა 2006 წლის 3 სექტემბერს. გუნდი თამაშობს შავ-ყვითელ ფერებში, სახლის სტადიონი არის აფა სტედიუმი. 95-წლიდან ფიზკულტურის ინსტიტუტის სტადიონზე ვარჯიშობდა გუნდი სახელწოდებით "აფა", გუნდი საკმაოდ მაღალ დონეზე გამოდიოდა სხვადასხვა ტურნირებზე. 2000 წელს "აფა" გაემგზავრა ერევანში სადაც მოიგო "Friendship Championship"-ის თასი. ეს იყო გუნდის ისტორიაში ყველაზე დიდი წარმატება, ამის შემდეგაც გუნდს მრავალი ტიტული აქვს მოგებული. 2004 წელს "აფა" დაიშალა ფინანსური პრობლემების გამო, გუნდმა შეწყვიტა არსებობა, ფეხბურთელებმაც სხვა კლუბებს მიაშურეს. 2006 წელს აფა-ს ფეხბურთელები ერთმანეთს 2 წლის განშორების შემდეგ ისევ შეხვდნენ, რის მერეც აფაელებმა გადაწყვიტეს გუნდი ისევ გაეცოცხლებინათ და 3 სექტემბრის 2006 წელს ს.კ. აფა ისევ დაბრუნდა. გუნდის დაარსებას სათავე ჩაუყარეს ძველმა აფაელებმა (გიორგი თვალავაძემ და გიორგი თავართქილაძეძ) და ს.კ. სპორტლიდერის ფეხბურთელმა (გიორგი პეტრიაშვილმა). გუნდი მაღალი დონის ფეხბურთელებით დაკომპლექტდა, 2007-2008 წელს აფამ მე-3 ადგილი დაიკავა "თანამეგობრობის თასზე", ხოლო რამდენიმე თვის შემდეგ კი "ფორუმის თასი"-ს გამარჯვებული გახდა. ოფიციალური საიტი
არკნეთი

არკნეთი — სოფელი საქართველოში, თიღვის მუნიციპალიტეტში, ნულის თემში. მდებარეობს მდინარე აღმოსავლეთის ფრონის მარცხენა ნაპირზე. ზღვის დონიდან 885 მეტრი, ყორნისიდან 17 კილომეტრი. ისტორიულ წყაროებში ცნობილია როგორც ერკნეთი. ვახუშტი ბატონიშვილი აღნიშნავს: ამ სოფელში იერუსალიმის ჯვრის მონასტერს ჰქონია მამული. მოხსენიებულია იოანე ბაგრატიონის 1794–1799 წლების აღწერაში. 2008 წლიდან ოკუპირებულია რუსეთის მიერ და დე-ფაქტო აკონტროლებს სამხრეთ ოსეთის რესპუბლიკა. სამხრეთ ოსეთის რესპუბლიკის ადმინისტრაციული დაყოფით შედის ზნაურის რაიონში, ყორნისის თემში. შიდა ქართლის 1955 წლის დაზვერვითმა ექსპედიციამ არკნეთში მიაკვლია გვიანი ბრინჯაოს ხანის სამოსახლო გორას. ადგილ „ვასაწყაროში“ აღმოჩნდა ძველი და ახალი წელთაღრიცხვის ორმოსამარხები, რომლებშიც ნაპოვნია თიხის ჭურჭელი, პასტისა და მინის მძივები, ბრინჯაოს სამკაულები, ვერცხლის ბეჭდები, რკინის სამაჯურები; ერთ-ერთ ორმოსამარხში აღმოჩენილია ძვ. წ. I საუკუნის ხუთი ვერცხლის პართული მონეტა. სოფელში არის ღვთისმშობლის დარბაზული ეკლესია. გვასალია ჯ., ფრონის ხეობათა ისტორიული გეოგრაფიის საკითხები // საქართველოს ისტორიული გეოგრაფიის კრებული, ტ. VII, თბ.: „მეცნიერება“, 1989, ISBN 5-520-00154-5. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17. ↑ მუნიციპალიტეტების რეესტრიდან ↑ ქართული საბჭოთა ენციკლოპედია, ტ. 1, თბ., 1975. — გვ. 574. ↑ 4.0 4.1 გვასალია, 1989, გვ. 14 ↑ იოანე ბაგრატიონი, „ქართლ-კახეთის აღწერა“ გვ. 42 — თბილისი 1986 ↑ Итоги всеобщей переписи населения Республики Южная Осетия 2015 года ↑ გვასალია, 1989, გვ. 8
ახალშენი (თიღვის მუნიციპალიტეტი)

ახალშენი — სოფელი საქართველოში, თიღვის მუნიციპალიტეტში (თერეგვანის თემი). მდებარეობს შიდა ქართლის ვაკეზე, მდინარე შუა ფრონეზე. ზღვის დონიდან 840 მეტრი, ყორნისიდან 3 კილომეტრი. ენციკლოპედია „საქართველო“, ტ. 1, თბ., 1997. — გვ. 290. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20.
ბალთა (თიღვის მუნიციპალიტეტი)

ბალთა — სოფელი საქართველოში, თიღვის მუნიციპალიტეტში. თემის ცენტრი (სოფლები: ბზისხევი, გვირგვინა, ლაშებალთა, ლოპანი, მეტეხი, სერიბალთა, ფათქინეთი, ქალეთი, წნელისი). მდებარეობს შიდა ქართლის ვაკეზე, მდინარე დასავლეთ ფრონის ნაპირზე. ზღვის დონიდან 830 მეტრი, ყორნისიდან 9 კილომეტრი. ქართული საბჭოთა ენციკლოპედია, ტ. 2, თბ., 1977. — გვ. 171.
ცერონისი

ცერონისი — სოფელი საქართველოში, შიდა ქართლის მხარის ქარელის მუნიციპალიტეტში (ავლევის თემი). მდებარეობს შიდა ქართლის ვაკეზე, მდინარე შუა ფრონეს მარჯვენა ნაპირას. ზღვის დონიდან 700 მეტრი, ქარელიდან 18 კილომეტრი. 2014 წლის აღწერის მონაცემებით სოფელში ცხოვრობს 340 ადამიანი. ცერონისის იოანე ნათლისმცემლის ეკლესია ცერონისის მაცხოვრის ეკლესია ცერონისის ღვთისმშობლის ეკლესია ცერონისის სამარხი ცერონისის ქვაყუთი ცერონისის ქვევრსამარხები ქართული საბჭოთა ენციკლოპედია, ტ. 11, თბ., 1987. — გვ. 203. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II